cyanic-selkie/wikianc huggingface dataset:
Μετασχηματιστής
Ισοδύναμο κύκλωμα
Οι φυσικοί περιορισμοί των πραγματικών μετασχηματιστών μπορούν να συνοψιστούν σε ένα μοντέλο ισοδύναμου κυκλώματος, το οποίο "χτίζεται" γύρω από το μοντέλο του ιδανικού, χωρίς απώλειες, μετασχηματιστή. Η απώλεια ισχύος στα τυλίγματα εξαρτάται από το ρεύμα και αναπαρίσταται με τις σε σειρά συνδεδεμένες αντιστάσεις RP και RS. Η απώλεια ροής οδηγεί στην πτώση κλάσματος της εφαρμοζόμενης τάσης, πτώση η οποία δεν συνεισφέρει στην αμοιβαία σύζευξη και, κατά συνέπεια, μπορεί να μοντελοποιηθεί με τις επαγωγικές αντιδράσεις XP και XS, συνδεδεμένες σε σειρά με την τέλεια συζευγμένη περιοχή.
Οι απώλειες του πυρήνα οφείλονται κυρίως στην υστέρηση και στις επιπτώσεις των δινορευμάτων στον πυρήνα, ενώ είναι ανάλογα του τετραγώνου της ροής του πυρήνα για λειτουργία σε συγκεκριμένη συχνότητα. Καθώς η ροή στον πυρήνα είναι ανάλογη της εφαρμοζόμενης τάσης, οι απώλειές του μπορούν να εκφραστούν με μια αντίσταση RC τοποθετημένη παράλληλα με τον ιδανικό μετασχηματιστή.
Ένας πυρήνας με πεπερασμένη διαπερατότητα απαιτεί ένα ρεύμα μαγνητισμού IM για να διατηρήσει την αμοιβαία ροή σε αυτόν. Το ρεύμα μαγνητισμού είναι συμφασικό με τη ροή. Φαινόμενα κορεσμού οδηγούν στη μη γραμμικότητα της σχέσης μεταξύ των δύο, για λόγους απλότητας όμως αυτό το φαινόμενο τείνει να αγνοείται στα περισσότερα ισοδύναμα κυκλώματα. Με ένα ημιτονοειδές τροφοδοτικό, η ροή του πυρήνα υστερεί της επαγόμενης ΗΕΔ κατά 90ο και αυτό το φαινόμενο μπορεί να μοντελοποιηθεί ως αντίδραση μαγνητισμού XM παράλληλα με το στοιχείο απώλειας του πυρήνα. Οι RC και XM μερικές φορές αναφέρονται από κοινού ως ο "κλάδος μαγνητισμού" του μοντέλου. Αν το δευτερεύον είναι ανοιχτοκυκλωμένο, το ρεύμα I0 που λαμβάνουμε στον κλάδο μαγνητισμού, αναπαριστά το ρεύμα κενού φορτίου του μετασχηματιστή.
Η δευτερεύουσα σύνθετη αντίσταση RS και XS συχνά ανάγεται στην πλευρά του πρωτεύοντος, αφού πολλαπλασιαστεί με τον τελεστή.
Η ανάλυση μπορεί να απλοποιηθεί περαιτέρω μεταφέροντας τον κλάδο μαγνητισμού στα αριστερά της σύνθετης αντίστασης του πρωτεύοντος, μια έμμεση παραδοχή ότι το ρεύμα μαγνητισμού είναι χαμηλό, και με την άθροιση στη συνέχεια των σύνθετων αντιστάσεων του πρωτεύοντος και του ανοιγμένου δευτερεύοντος, καταλήγοντας σε μια ισοδύναμη σύνθετη αντίσταση.
Οι παράμετροι του ισοδύναμου κυκλώματος ενός μετασχηματιστή μπορούν να υπολογιστούν από τα αποτελέσματα δύο δοκιμών στον μετασχηματιστή: της δοκιμής ανοιχτού κυκλώματος και της δοκιμής βραχυκυκλώματος.
Όταν ένα από τα δύο κυκλώματα του μετασχηματιστή δεν διαρρέεται από ρεύμα, λέγεται ότι ο μετασχηματιστής λειτουργεί "εν κενώ".
Ο μετασχηματιστής κατά τη λειτουργία του παράγει χαρακτηριστικό βόμβο (βούισμα), που οφείλεται στο φαινόμενο της μαγνητοσυστολής.
Εξωτερικοί σύνδεσμοι
Κατηγορία:Ηλεκτρικά εξαρτήματα Κατηγορία:Βιομηχανικά αντικείμενα
Μορίς Ρονέ
Ο Μορίς Ρονέ (γαλλικά: Maurice Julien Marie Robinet), (Νίκαια, 13 Απριλίου 1927 – Παρίσι, 14 Μαρτίου 1983), ήταν Γάλλος ηθοποιός, σκηνοθέτης και συγγραφέας.
Εξωτερικοί σύνδεσμοι
Κατηγορία:Γάλλοι άνδρες ηθοποιοί κινηματογράφου Κατηγορία:Γάλλοι σκηνοθέτες κινηματογράφου
Έξι
Η λέξη Έξι μπορεί να αφορά:
Καρλόττα της Νάπολης
Η Καρλόττα της Νάπολης, επίσης γνωστή ως Καρλόττα της Αραγωνίας και πριγκίπισσα του Τάραντα (π.1479/80 - 1506) από τον Οίκο της Τραστάμαρα, ήταν η μεγαλύτερη κόρη και η τελική κληρονόμος του Φρειδερίκου της Νάπολης. Παρόλο που ο πατέρας της είχε στερηθεί το βασίλειό του, οι απόγονοί της, ο Οίκος των Λα Τρεμουάλ (La Trémoïlle) διατήρησε τη δυναστική του διεκδίκηση από την εξορία.
Βιογραφία
Ήταν η πρώτη κόρη του Φρειδερίκου της Νάπολης και της 1ης συζύγου του Άννας, κόρης του Αμεδαίου Θ΄ δούκα της Σαβοΐας. Η μητέρα της Άννας, η Γιολάνδη της Γαλλίας, ήταν κόρη του Καρόλου Ζ΄ της Γαλλίας.
Έπειτα από το τέλος της μητέρας της, που συνέβη λίγο μετά τη γέννησή της, η Καρλόττα μεγάλωσε στη Γαλλία και ανατράφηκε στη Γαλλική Αυλή. Ένας από τους μνηστήρες της ήταν η Καίσαρας Βοργίας. Η Καρλόττα τον αρνήθηκε και αντ' αυτού στις 10 Ιουνίου 1500 παντρεύτηκε τον Γκυ ΙΣΤ΄ κόμη του Λαβάλ, επικεφαλής μίας από τις πιο ισχυρές ευγενείς οικογένειες της Βρετάνης.
Διεκδίκηση του βασιλείου της Νάπολης
Ένα έτος μετά από τον γάμο της Καρλόττας, ο πατέρας της, έπειτα από πόλεμο με τη Γαλλία, έχασε τον θρόνο και την ελευθερία του. Ο αδελφός της Φερδινάνδος δούκας της Καλαβρίας κατέφυγε στην Ισπανία το 1504, από όπου δεν επέστρεψε. Αυτός απεβίωσε το 1550 χωρίς νόμιμους απογόνους στη Βαλένθια· η Καρλόττα είχε από καιρό αποβιώσει και η Γαλλία είχε χάσει το στέμμα της Νάπολης από έναν άλλο κλάδο του Οίκου των Τραστάμαρα. Παρ' όλα αυτά οι απόγονοί της ξεκίνησαν μία άκαρπη διεκδίκηση του στέμματος της Νάπολης, ενώ έθεσαν το αίτημά τους τους στη Βρετάνη και τη Γαλλία. Στην Καρλόττα αποδόθηκε, μετά το τέλος της, ο τίτλος της πριγκίπισσας του Τάραντα, τίτλο που έφεραν οι διάδοχοι της Νάπολης.
Οικογένεια
Παντρεύτηκε το 1500 τον Γκυ ΙΣΤ΄ κόμη του Λαβάλ (4ο απόγονο του Καρόλου ΣΤ΄ των Βαλουά βασιλιά της Γαλλίας) και είχαν τέκνα:
Ιππόδρομος του Φλαμινίου
thumb|right|280px|Η τοποθεσία του Κίρκους Φλαμίνιους στο χάρτη της Αρχαίας Ρώμης. Το Circus Flaminius («Ιππόδρομος του Φλαμίνιου») ήταν μια μεγάλη κυκλική περιοχή εντός των τειχών της Αρχαίας Ρώμης στην οποία διεξάγονταν αγώνες, άγνωστης μορφής στους σύγχρονους μελετητές. Βρισκόταν στο νότιο άκρο του Πεδίου του Άρεως, κοντά στις όχθες του ποταμού Τίβερη. Κατασκευάστηκε ή έστω οριοθετήθηκε από το Γάιο Φλαμίνιο Νέπο το 221 π.Χ. Κατείχε σημαντικό ρόλο στη δημόσια ζωή των Ρωμαίων, χωρίς όμως να μπορεί να συναγωνιστεί το Circus Maximus. Φιλοξενούσε συνελεύσεις των πληβείων και αποτελούσε την αφετηρία των θριαμβικών πομπών. Παρείχε δε το όνομά του σε μια από τις διοικητικές περιοχές της πόλης.
Ιστορία
Κατά τα πρώτα χρόνια της ύπαρξής του, το «Φλαμινιανό ιπποδρόμιο» ήταν μια κυκλική διαδρομή, μήκους περίπου 500 μέτρων. Δεν υπήρχαν σταθερά μόνιμα καθίσματα για τους θεατές, ούτε κτίσματα γύρω από την περίμετρο του αγωνιστικού χώρου. Με το πέρασμα των χρόνων την ευρεία αυτή περιοχή καταπάτησαν μνημεία και κάθε λογής κτίρια. Κατά τους πρώτους αυτοκρατορικούς χρόνους έχασε την υπόστασή του σαν ιπποδρόμιο και έγινε πλατεία, κατόπιν αγορά. Κατά τη διάρκεια του 2ου αιώνα, μια σειρά κτιρίων, περιστυλίων και ναών κτίστηκαν γύρω του. Έπεσε σε παρακμή και εγκαταλείφθηκε οριστικά κατά τον 4ο αιώνα. Σήμερα δεν απομένουν παρά ίχνη του.
Χρήση
Το εν λόγω ιπποδρόμιο ήταν κατά πολύ μικρότερο του Circus Maximus, το οποίο δεν χρησιμοποιούταν μονάχα για ψυχαγωγικούς σκοπούς· συχνά οργανώνονταν εκεί λαϊκές συνελεύσεις, αλλά κατά καιρούς χρησιμοποιήθηκε και ως αγορά. Το 2 π.Χ. οι Ρωμαίοι το γέμισαν με νερό, δημιουργώντας τεχνητή λίμνη. Εκεί έσφαξαν 36 κροκοδείλους για να γιορτάσουν τα εγκαίνεια του Ναού του Εκδικητή Άρη. Το έτος 9, ο Αύγουστος εκφώνησε εκεί τον επικήδειο του προγονού του, Δρούσου.
Ακόμη παραμένει άγνωστο το κατά πόσο το Κίρκους Φλαμίνιους χρησιμοποιήθηκε για αρματοδρομίες. Ο Στράβων δεν αναφέρει κάτι σχετικό. Ο Βαλέριος Μάξιμος υποστηρίζει πως οι Αγώνες των Πληβείων (Ludi Plebeii) διεξάγονταν εκεί, ωστόσο άλλες πηγές το απορρίπτουν. Οι Λίβιος, Βάρρος και Αντωνίνος Πίος, ωστόσο, παρέχουν κάποιες μαρτυρίες σχετικά με το είδος των αγώνων που διεξάγονταν εκεί, πιθανώς οι Ludi Taurii, οι οποίοι διεξάγονταν για να τιμήσουν τους θεούς του Κάτω Κόσμου. Αυτοί οι μυστηριώδεις αγώνες διεξάγονταν μόνο στο Κίρκους Φλαμίνιους, οπότε υποθέτουμε πως είχαν συμβολική σχέση με το χώρο. Επίσης γνωρίζουμε πως διεξάγονταν αγώνες με άλογα (χωρίς άρματα), όπου ένας αναβάτης και το άλογό του κάλπαζαν γύρω από σημάδια.
Transilien
Το δίκτυο Transilien (Τρανζιλιάν) αποτελεί μια υπηρεσία σιδηροδρόμου που εξυπηρετεί αστικά και περιφερειακά κέντρα στο Παρίσι και τις γύρω επαρχίες.
Τα Transilien ξεκινάνε από τους κεντρικότερους σιδηροδρομικούς σταθμούς στο Παρίσι που εξυπηρετούνται από το εθνικό δίντυο SNCF αλλά και τον προαστιακό (RER) και το δυτικό προάστιο της Λα Ντεφάνς. Οι επιβάτες έφτασαν τα 615 εκατ. το 2004 στα Transilien.
Ιππόδρομος του Φλαμινίου
Εξωτερικοί σύνδεσμοι
Κατηγορία:Ιπποδρόμια της Ρώμης
Transilien
Συνήθως, οι γραμμές των Transilien παίρνουν το όνομά τους από το σταθμό στο Παρίσι ο οποίος είναι και η αφετηρία τους.
Γραμμές
Κατηγορία:Σιδηροδρομικές μεταφορές στη Γαλλία
Πέντε
Η λέξη Πέντε μπορεί να αναφέρεται:
Αντιγόνη Παπαμικροπούλου
Η Αντιγόνη Παπαμικροπούλου (Πάτρα 1889 - 23 Μαρτίου 1980), ήταν Ελληνίδα πιανίστα και συνθέτης.
Γεννήθηκε στην Πάτρα αλλά έζησε τα πρώτα παιδικά της χρόνια στη Μασσαλία, σε ηλικία 5 ετών η οικογένεια της επέστρεψε στην Πάτρα. Από μικρή ηλικία έδειξε κλίση στη μουσική και πήρε τα πρώτα μαθήματα στη σχολή Κλειδοκυμβάλου της Αντωνάκη, επτά ετών έπαιξε πρώτη φορά μπροστά στο κοινό στην αίθουσα της φιλαρμονικής Πατρών παίζοντας την πρώτη σονάτα του Μπετόβεν.
Σπούδασε επί πέντε έτη στη μουσική βασιλική ακαδημία του Λονδίνου πιάνο και σύνθεση, και αποφοίτησε με άριστα. Επιστρέφοντας στην Πάτρα έδωσε πολλές παραστάσεις και διαλέξεις στο τοπικό παράρτημα του λυκείου Ελληνίδων και στη Φιλαρμονική Πατρών, δίδαξε πιάνο σε νέους και νέες της πόλης , επίσης αρθρογραφούσε στον τοπικό τύπο σε θέματα που αφορούσαν την μουσική.
Μετέβη στο Λονδίνο όπου έμεινε ένα χρόνο και έδωσε πολλές παραστάσεις πιάνου, εκεί έγραψε τις πρώτες συνθέσεις της για πιάνο, το "κλάμα του βοσκού", το "καημένα Ελληνόπουλα" , "της Αρκαδιάς το διάσελο" και το "Ελληνόπουλα μου γεια σου". Στο Λονδίνο μάλιστα εξέδωσε και τη ποιητική συλλογή "το κλάμα του βουνού". Επιστρέφοντας από το Λονδίνο εγκαταστάθηκε στην Πάτρα δίνοντας πολλές παραστάσεις εκεί αλλά και στην Αθήνα. Η σύνθεση της "ο χορός του λευκού ρόδου" βραβεύτηκε με το Ανώτατο βραβείο της βασιλικής μουσικής ακαδημίας Λονδίνου (Highest Award). Άλλη σύνθεση της η "Καλαβρυτινή σουίτα" εκδόθηκε στην Λειψία.
Αδελφές της ήταν η Ισμήνη επίσης πιανίστα και η Ηλέκτρα πιανίστα συγγραφέας και ηθοποιός. Συγγενικούς δεσμούς με την Α. Παπαμικροπούλου έχουν οι Ανδρέας και Θάνος Μικρούτσικος.
Πηγές
Κατηγορία:Έλληνες συνθέτες Κατηγορία:Έλληνες πιανίστες
Κρηναίες
Στην Ελληνική μυθολογία, οι Κρηναίες ήταν ένα είδος Ναϊάδων νυμφών που σχετίζονταν με κρήνες ή πηγάδια.
Ο αριθμός των Κρηναίων περιλαμβάνει αλλά δεν περιορίζεται στις:
Δείτε επίσης
Κατηγορία:Ναϊάδες  Κατηγορία:Όντα της ελληνικής μυθολογίας
Βάλλε ντι Καζίες
Το Βάλλε ντι Καζίες (ιταλικά: Valle di Casies, ) ή Γκσίες (γερμανικά: Gsies, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Αρχηγός της Κυβερνήσεως της Τυνησίας
Ο αρχηγός κυβέρνησης της Τυνησίας ονομαζόταν μέχρι την Επανάσταση του 2011, Πρωθυπουργός. Πρώτος πρωθυπουργός διετέλεσε ο Μουσταφά Ντιγκιζλί το 1922.
Διατελέσαντες αρχηγοί κυβερνήσεως της Τυνησίας
Από το 19ο αιώνα ως σήμερα, αρχηγοί κυβερνήσεως της Τυνησίας έχουν διατελέσει οι:
Εν ζωή πρώην πρωθυπουργοί
Ο πιο πρόσφατα αποβιώσας πρώην πρωθυπουργός είναι ο Εντί Μπακούς (1987-89), ο οποίος απεβίωσε στις 21 Ιανουαρίου 2020.
Παραπομπές
*
Κυβέρνηση Δημητρίου Γούναρη 1915
Η κυβέρνηση Δημητρίου Γούναρη του 1915 (Φεβρουάριος - Αύγουστος 1915), ήταν η πρώτη κυβέρνηση της περιόδου του Εθνικού Διχασμού.
Διορίστηκε από τον βασιλιά Κωνσταντίνο Α΄ μετά την παραίτηση του Ελευθερίου Βενιζέλου από την πρωθυπουργία και την πτώση της κυβέρνησής του εξαιτίας της διαφωνίας του με τα Ανάκτορα για τη συμμετοχή της Ελλάδας στην εκστρατεία της Καλλίπολης στο πλευρό των συμμάχων της Αντάντ.
Τα σημαντικότερα γεγονότα
Μετά την παραίτηση της κυβέρνησης του Ελευθερίου Βενιζέλου, και αφού οι Ζαΐμης και Σκουλούδης (για διαφορετικό λόγο ο καθένας) είχαν αρνηθεί να σχηματίσουν κυβέρνηση, ο Βασιλιάς, πρότεινε στον Δημήτριο Γούναρη να αναλάβει τη διακυβέρνηση της χώρας. Ο Γούναρης είχε το πλεονέκτημα ότι δεν αντιπροσώπευε τους παλαιούς πολιτικούς (Ράλλη, Θεοτόκη, κ.λ.π) που το Κίνημα στο Γουδί και η κυριαρχία του Βενιζέλου στην πολιτική σκηνή τους είχαν στερήσει το λαϊκό έρεισμα, ήταν άφθαρτος, πολλά υποσχόμενος και αξιοσέβαστος πολιτικός που με την Ομάδα των Ιαπώνων είχε επιδιώξει την ανανέωση στην πολιτική σκηνή, και επίσης οπαδός της βασιλικής άποψης περί ουδετερότητας.
Η επιλογή Γούναρη αντιμετωπίστηκε κατ' αρχήν θετικά από τους βενιζελικούς όπως φαίνεται από το παρακάτω άρθρο της φιλοβενιζικής εφημερίδας «Έθνος» : ''«Ο σχηματισμός της νέας Κυβερνήσεως υπό τον κ. Δημ. Γούναρην ενεποίησεν αγαθήν εντύπωσιν. Νέος ανήρ ο κ. Γούναρης απολαμβάνει της γενικής εκτιμήσεως ως έχων αναμφισβητήτους αρετάς και ευρύτατα μελετήσας τας παλιτειακάς ανάγκας και πάντοτε διακριθείς επί ειλικρινεία ως κα εν τη παλαιοκομματική εποχή αναδειχθείς συνεπεία μεγάλης αξίας ως πρώτος ίσως, αναπετάσας την σημαίαν της καταλύσεως των προσωπικών κομμάτων και της επί τη βάσει ιδεών και αρχών δημιουργίας πολιτικών μερίδων.[...] Αφ΄ετέρου δε τίθεται τέρμα εις επικίνδυνον αντικανονικότητα της πολιτικής καταστάσεως και επαναφέρεται εν πλήρη ισχύ το πολίτευμα, αφού η νέα Κυβέρνησις λαμβάνει το δικαίωμα της διαλύσεως της Βουλής.»''
Στις 9 Μαρτίου ο υπουργός Εξωτερικών της κυβέρνησης, Γ. Ζωγράφος, επισκεπτόμενος τη γαλλική πρεσβεία στην Αθήνα, ανακοίνωσε στον Γάλλο πρέσβυ την πρόθεση της νέας κυβέρνησης να διατηρήσει την ίδια στάση της ευμενούς ουδετερότητας προς την Αντάντ, όπως και η προηγούμενη κυβέρνηση - αλλά με μόνη προϋπόθεση την εξαφάνιση του κινδύνου της βουλγαρικής επιθέσεως προς την Ελλάδα, έτσι ώστε το στράτευμα να είναι ελεύθερο και διαθέσιμο και να προστατέψει τους ελληνικούς πληθυσμούς αλλά και να παράσχει στην Αντάντ αξιόλογη στρατιωτική δύναμη.
Στις 14 Μαρτίου η κυβέρνηση με σχετικό ανακοινωθέν δημοσίευσε και ξεκαθάρισε τους όρους με τους οποίους προχωρούσε στην εξωτερική της πολιτική. Η πρόταση «..Η Κυβέρνησις εργάζεται προς αποφυγήν των κινδύνων τούτων άνευ παραχωρήσεων τας οποίας άλλοι δεν ησθάνθησαν ίσως ασυμβιβάστους προς τα εθνικά συμφέροντα...» ξεσήκωσε θύελλα αντιδράσεων από τους βενιζελικούς και από τον ίδιο τον Ελευθέριο Βενιζέλο προσωπικά, ο οποίος και απαίτησε εξηγήσεις για τους υπαινιγμούς που διαφαίνονταν. Η κυβέρνηση απαντώντας στο τι εννοούσε, δημοσιοποίησε την πρόταση του Ελ. Βενιζέλου κατά το τελευταίο συμβούλιο του Στέμματος της 20ης Φεβρουαρίου να δοθεί στη Βουλγαρία η Καβάλα, ως αντάλλαγμα για τη Μικρά Ασία. Όταν έμαθε ο Βενιζέλος που τότε βρισκόταν στις Σπέτσες για τα γραφόμενα στην Αθήνα, επέστρεψε αμέσως και έδωσε τις ανάλογες εξηγήσεις. Ωστόσο, επειδή ο Βασιλιάς απέφυγε να πάρει θέση στη διένεξη, και η Κυβέρνηση αρνήθηκε να επαναρθώσει - ανακοίνωσε την (πρώτη) παραίτησή του από την πολιτική και έφυγε εκτός Ελλάδας. Στις 30 Μαρτίου οι Σύμμαχοι με διακοίνωσή τους ανέφεραν την ικανοποίησή τους που η ελληνική κυβέρνηση συνέχιζε την πολιτική της προκατόχου της και υποσχόταν στην Ελλάδα -αν έβγαινε στον πόλεμο - τις περιοχές της Σμύρνης και της ενδοχώρας της (όπως είχε υποσχεθεί ήδη και στον Ελ. Βενιζέλο στις 11 Ιανουαρίου 1915). Την 1η Απριλίου η κυβέρνηση προχωρώντας ένα βήμα παραπέρα, υπέβαλλε προς την Αντάντ, επίσημη πρόταση συμμετοχής της Ελλάδας στον πόλεμο - ανεξαρτήτως μάλιστα της στάσης της Βουλγαρίας. Στις 18 Απριλίου η ελληνική πρόταση κάτω από τις πιέσεις του Βασιλιά, επαναδιαμορφώθηκε ως εξής: Η Ελλάς προσφέρεται να εξέλθη της ουδετερότητος, θέτουσα εις την διάθεσιν της Αντάντ τον στόλον της καθώς και την χρήσιν των λιμένων της και του εδάφους της.
Στις 18 Απριλίου - δημοσιεύτηκε το διάταγμα των εκλογών που θα λάμβαναν χώρα στις 31 Μαΐου και η χώρα μπήκε σε προεκλογική περίοδο. Εκτός από την προετοιμασία για τις εκλογές, η ασθένεια του Βασιλιά, η οποία εκδηλώθηκε στο τέλος του Απριλίου - αλλά και το πάγωμα των διπλωματικών εξελίξεων που όπως αποδείχθηκε γρήγορα- έκρυβε την προσπάθεια των Αγγλογάλλων να προσεταιριστούν την Ιταλία και τη Βουλγαρία - εξέτρεψε το ενδιαφέρον του ελληνικού λαού από τις εξωτερικές εξελίξεις στο εσωτερικό μέτωπο.
Στις βουλευτικές εκλογές της 31ης Μαΐου - εκλογές στις οποίες ψήφισαν πρώτη φορά οι λεγόμενες τότε Νέες Χώρες, δηλ. τα εδάφη που ενσωμάτωσε η Ελλάδα μετά τους νικηφόρους Βαλκανικούς πολέμους (Μακεδονία, Ήπειρο, νησιά του Αιγαίου και Κρήτη), το κόμμα των Φιλελευθέρων - το αντίπαλο δέον του Κόμματος των Εθνικοφρόνων του Δημητρίου Γούναρη - ήρθε πρώτο σε ψήφους και κατέκτησε τις 186 από τις συνολικά 316 έδρες του Κοινοβουλίου. Η κυβέρνηση Γούναρη αποδέχτηκε το αποτέλεσμα των εκλογών και ανακοίνωσε ότι θα παραιτηθεί μόλις η υγεία του Βασιλιά, του επιτρέψει να αναλάβει και πάλι τα καθήκοντά του. Λίγο πριν την καθορισμένη ημερομηνία έναρξης των εργασιών της Βουλής, την 7η Ιουλίου, οι γιατροί του Βασιλιά, αποφάνθηκαν ότι ο ασθενής τους δεν είχε αναλάβει οριστικά, και δεν έπρεπε ακόμα να επιστρέψει στα καθήκοντά του- ενώ ο Ελ. Βενιζέλος ανακοίνωσε την επάνοδό του στην πολιτική και την κατάληψη φυσικά της αρχηγίας του κόμματος και επομένως και της Πρωθυπουργίας. Με το βασιλικό διάταγμα της 5ης Ιουλίου, η έναρξη της Βουλής ορίστηκε στις 3 Αυγούστου.
Στις 3 Αυγούστου στην πρώτη συνεδρίαση της νέας Βουλής, Πρόεδρος του Σώματος εξελέγη ο υποψήφιος του κόμματος των Φιλελευθέρων, Κωνσταντίνος Ζαβιτσάνος με 182 ψήφους υπέρ. . Ο Δημ. Γούναρης υπέβαλε αμέσως μετά την παραίτησή του στον Βασιλιά, ο οποίος όμως του ζήτησε να παραμείνει λίγες ημέρες ακόμα, προκειμένου να ξεκαθαριστεί αν ο Βενιζέλος θα δεχόταν να σχηματίσει κυβέρνηση. Στην κατ' ιδίαν συνομιλία που είχαν την επόμενη ημέρα - 4 Αυγούστου - ο Βενιζέλος ζήτησε και πήρε προθεσμία προκειμένου να μελετήσει τα διάφορα έγγραφα του Υπουργείου Εξωτερικών και να συνομιλήσει με τους πρέσβεις της Αντάντ. Τελικά, αφού διαπιστώθηκε απόλυτη συμφωνία και ταύτιση απόψεων με τον Βασιλιά, ο Βενιζέλος ορκίστηκε Πρωθυπουργός στις 10 Αυγούστου 1915.
Παραπομπές
1915 02 Κατηγορία:1915 Κ Κατηγορία:Εθνικός Διχασμός
Ευφροσύνη του Πόλοτσκ
Η Ευφροσύνη του Πόλοτσκ (λευκορωσικά: Еўфрасіння Полацкая, 1104-1167) ήταν η εγγονή του πρίγκιπα του Πόλοτσκ, Βσέσλαβ και κόρη του πρίγκιπα Σβιάτοσλαβ. Είναι μια από τις 15 προστάτιδες άγιες της Λευκορωσίας, των οποίων η ζωή γιορτάζεται από τη Λευκορωσική Ορθόδοξη Εκκλησία, την πρώτη Κυριακή μετά την Πεντηκοστή. Ο εορτασμός αυτός καθιερώθηκε το 1984, όταν αγιοποιήθηκε.
Η Πρεντσλάβα, όπως ήταν το όνομά της, γεννήθηκε μεταξύ του 1101 και του 1104 στο Ρούρικ. Η οικογένεια της ήταν αριστοκρατική και απαρτίζονταν από δούκες του Πόλοτσκ (της σημερινής Λευκορωσίας). . Κατά τη διάρκεια των νεανικών της χρόνο, αρνήθηκε κάθε πρόταση γάμου που δέχθηκε, και χωρίς να το ξέρουν οι γονείς της, πήγε στο μοναστήρι, όπου ήταν ηγουμένη μια θεία της.
Εκεί έγινε καλόγρια και πήρε το όνομα Ευφροσύνη. Έτσι, με τις ευλογίες του Αρχιεπίσκοπου του Πόλοτσκ, διέμενε στον Καθεδρικό ναό της Σοφίας, περνώντας τον χρόνο της, αντιγράφοντας βιβλία. Τα λεφτά τα οποία κέρδισε από εκεί, τα μοίρασε στους φτωχούς. Περί το 1128, ο Αρχιεπίσκοπος Ηλίας του Πόλοτσκ, της ανέθεσε την οργάνωση γυναικείου μοναστηριού. Στα έργα που γίνονταν, η Ευφροσύνη μάθαινε σε νέα κορίτσια να αντιγράφουν βιβλία, να τραγουδούν, να ράβουν, καθώς και άλλες χειρωνακτικές εργασίες. Παρόλα αυτά, το μοναστήρι δεν ολοκληρώθηκε ποτέ και στη θέση του χτίστηκε ένας καθεδρικός ναός, ο οποίος υπάρχει έως και σήμερα. Ωστόσο εκείνη ίδρυσε ένα μοναστήρι για άντρες αφιερωμένο στην Παναγία, καθώς επίσης και δύο ναούς. Μία από αυτές, ο Άγιος Σωτήρας, θεωρείται ένα από τα σπουδαιότερα λευκορωσικά αρχιτεκτονικά δημιουργήματα.
Προς το τέλος της ζωής της ταξίδεψε στην Κωνσταντινούπολη και στους Άγιους Τόπους για προσκύνημα. Ο πατριάρχης Μιχαήλ Β΄ Κουρκούας, της δώρισε ένα εικόνισμα της Θεοτόκου, το όποιο έως και σήμερα υπάρχει στη Λευκορωσία, και λέγεται Παρθένος του Κορσούν. Κατόπιν συναντήθηκε και με τον Αμωρί Α΄ της Ιερουσαλήμ. Περί το 1173, απεβίωσε κοντά στην Ιερουσαλήμ. Κατόπιν, Ουκρανοί μοναχοί μετέφεραν το σώμα της στη Λαύρα των σπηλαίων του Κιέβου, και δεν ήταν πριν το 1910, όταν μεταφέρθηκε στη γενέτειρά της. Η Ευφροσύνη γιορτάζει στις 23 Μαΐου, και είναι η μόνη ανατολικοσλαβική αγία που είναι παρθένος. Υπάρχουν, αρκετές εκκλησίες ανά τον κόσμο, αφιερωμένες σε αυτή, όπως στο Λονδίνο, το Τορόντο και το Νιου Τζέρσεϊ.
Εξωτερικοί σύνδεσμοι
Κατηγορία:Ρώσοι άγιοι Κατηγορία:Λευκορώσοι Κατηγορία:Χριστιανοί
Η Γκαρσονιέρα
Η Γκαρσονιέρα (The Apartment) είναι το όνομα μιας ταινίας του 1960, παραγωγός και σκηνοθέτης της οποίας είναι ο Μπίλι Γουάιλντερ. Πρωταγωνιστούν οι Τζακ Λέμον, Σίρλεϊ Μακ Λέιν και Φρεντ ΜακΜάρρεϋ. Ήταν η ταινία του Γουάιλντερ που ακολούθησε την ιδιαίτερα επιτυχημένη Μερικοί το Προτιμούν Καυτό και αποτέλεσε εξίσου μεγάλη επιτυχία, τόσο εμπορικά όσο και σε ότι αφορά τις κριτικές. Κέρδισε 25 εκατομμύρια δολάρια στο box office, καθώς και το Βραβείο Καλύτερης Ταινίας στα Βραβεία της Ακαδημίας Κινηματογράφου (Όσκαρ). Αργότερα διασκευάστηκε ως μιούζικαλ του Μπρόντγουεϊ με τίτλο «Promises, Promises».
Υπόθεση
Ο Τζακ Λέμον υποδύεται τον Κ.Κ. Μπάξτερ, έναν μοναχικό χαμηλόμισθο υπάλληλο μιας ασφαλιστικής εταιρίας στη Νέα Υόρκη. Προκειμένου να εξασφαλίσει την άνοδό του στην εταιρία προσφέρει εναλλάξ κάποια απογεύματα τη γκαρσονιέρα όπου διαμένει σε τέσσερις διαφορετικούς διευθυντές τμημάτων της εταιρίας για να στεγάσουν τις εξωσυζυγικές τους σχέσεις. Ενοχλημένος με το γεγονός ότι καλείται να ξεσπιτωθεί κάθε λίγο και λιγάκι, αλλά χωρίς και να μπορεί να απογοητεύσει τα αφεντικά του, προσπαθεί να προγραμματίσει τις απαιτήσεις τους που συχνά συμπίπτουν, ενώ παράλληλα αναπτύσσει και ο ίδιος ρομαντικό ενδιαφέρον για την πρόσχαρη κοπέλα που χειρίζεται το ασανσέρ της εταιρίας, τη δεσποινίδα Φραν Κιούμπελικ, την οποία υποδύεται η ΜακΛέην. Όσο συμβαίνουν αυτά, οι γείτονές του, ένας φιλήσυχος γιατρός και η σύζυγός του, σχηματίζουν την εντύπωση ότι ο Μπάξτερ είναι ένας αδιόρθωτος πλεϊμπόι που κάθε βράδυ διασκεδάζει με άλλη γυναίκα. Ο Μπάξτερ αποδέχεται τα επικριτικά τους σχόλια διστάζοντας να αποκαλύψει την αλήθεια.
Τελικά οι τέσσερις διευθυντές γράφουν λαμπρές αξιολογήσεις για τον υπάλληλό τους εξασφαλίζοντάς του την πολυπόθητη προαγωγή. Το γεγονός αυτό κινεί τις υποψίες του Διευθυντή Προσωπικού της εταιρίας, κυρίου Σέλντρεϊκ, που αρχίζει να αντιλαμβάνεται πως συμβαίνει κάτι ύποπτο. Ωστόσο τελικά δεν τον καταδίδει με την προϋπόθεση να γίνει ο πέμπτος επισκέπτης του αμαρτωλού διαμερίσματος.
Ενθουσιασμένος με τη νέα του προαγωγή, ο Μπάξτερ ζητά από τη δεσποινίδα Κιούμπελικ να τον συνοδεύσει στο θέατρο. Εκείνη δέχεται, αλλά δεν εμφανίζεται ποτέ στο ραντεβού. Την παραμονή των Χριστουγέννων, ο Μπάξτερ, έχοντας περάσει μια άθλια νύχτα μοναξιάς και ποτού, επιστρέφει σπίτι όπου, έκπληκτος, ανακαλύπτει στο κρεβάτι του τη δεσποινίδα Κιούμπελικ, ντυμένη, έχοντας όμως πάρει υπερβολική δόση υπνωτικών χαπιών. Ο κύριος Σέλντρεϊκ είχε δανειστεί το διαμέρισμα την ίδια νύχτα.
Ο Μπάξτερ απευθύνεται στο γιατρό γείτονά του, λέγοντας ψέματα πως επρόκειτο για κάποια κοπέλα στην οποία είχε ο ίδιος φερθεί άσχημα. Οι δυο τους καταφέρνουν να τη συνεφέρουν και δεν ειδοποιούν τελικά τις Αρχές. Η δεσποινίδα Κιούμπελικ τελικά εξηγεί πως διατηρούσε παράνομο δεσμό με τον κύριο Σέλντρεϊκ το προηγούμενο καλοκαίρι, που έληξε άδοξα μετά την επιστροφή της συζύγου του από τις διακοπές. Ωστόσο εκείνη την εποχή την πολιόρκησε και πάλι, και εκείνη ενέδωσε. Όταν όμως ο Σέλντρεϊκ της προσέφερε χρήματα αντί για χριστουγεννιάτικο δώρο, εκείνη συνειδητοποίησε την ασχήμια της κατάστασης και προσπάθησε να δώσει τέλος στη ζωή της. Έτσι ο Μπάξτερ βλέπει μια σκοτεινότερη πλευρά της πάντα ευχάριστης δεσποινίδας Κιούμπελικ και, παρά τα προσωπικά του αισθήματα, προσπαθεί να την παρηγορήσει. Τη διαβεβαιώνει πως ο Σέλντρεϊκ ενδιαφέρεται για εκείνη πραγματικά, παρόλο που εκείνος λίγο πιο πριν αρνήθηκε να της μιλήσει στο τηλέφωνο.
Η Κιούμπελικ αναρρώνει για δύο μέρες στη γκαρσονιέρα, όμως η απουσία της από το σπίτι οδηγεί τον κουνιάδο της να σκεφτεί τα χειρότερα και να ξυλοφορτώσει το Μπάξτερ, προτού του δοθούν εξηγήσεις. Τελικά η όμορφη γραμματέας του Σέλντρεϊκ ανοίγει τα μάτια της Κιούμπελικ, ενημερώνοντάς την πως ο εργοδότης της αλλάζει συνεχώς ερωμένες με τις ίδιες ψεύτικες υποσχέσεις, χωρίς να αγαπά πραγματικά καμία. Αντιμετωπίζοντας στο μεταξύ διαζύγιο, ο Σέλντρεϊκ φεύγει από το σπίτι του και γιορτάζει τη νέα του ελευθερία προσκαλώντας τη δεσποινίδα Κιούμπελικ στη γκαρσονιέρα την παραμονή της Πρωτοχρονιάς. Ο Μπάξτερ αρνείται να συνεχίσει αυτό το παιχνίδι, γεγονός που οδηγεί στην απόλυσή του. Η Κιούμπελικ συνειδητοποιεί πως αυτός που την αγαπά πραγματικά δεν είναι άλλος από τον Μπάξτερ, παρατά τον εραστή της, και τρέχει στη γκαρσονιέρα. Τελικά η ταινία κλείνει όταν οι δύο ερωτευμένοι, άνεργοι πλέον και οι δύο, ξεκινούν να παίζουν στα χαρτιά μια παρτίδα gin rummy. Όταν ο Μπάξτερ κάνει ερωτική εξομολόγηση στη Φραν, εκείνη κλείνει την ταινία με τη σήμερα διάσημη ατάκα "Shut up and deal".
Βραβεύσεις
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Βραβεία BAFTA Βράβευση:
Βραβεία Κύκλου Κριτικών της Νέας Υόρκης Βράβευση:
Κινηματογραφικό Φεστιβάλ Βενετίας Βράβευση:
Βραβεία Σωματείου Σεναριογράφων Η.Π.Α. (W.G.A) Βράβευση:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Όσκαρ Καλύτερης Ταινίας Κατηγορία:Ταινίες του 1960 Κατηγορία:Αγγλόφωνες ταινίες Κατηγορία:Αμερικανικές ρομαντικές κωμικές ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης Κατηγορία:Ταινίες παραγωγής United Artists Κατηγορία:Αμερικανικές ασπρόμαυρες ταινίες Κατηγορία:Ταινίες σε σκηνοθεσία Μπίλι Γουάιλντερ Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Κωμωδίες ή Μιούζικαλ) Κατηγορία:Ταινίες με ηθοποιό που κέρδισε Χρυσή Σφαίρα Καλύτερου Ηθοποιού (Κωμωδίες ή Μιούζικαλ) Κατηγορία:Ταινίες με θέμα την κατάθλιψη Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Δύο
Ο αριθμός Δύο μπορεί να αναφέρεται:
Λειβάδι (ποταμός)
Ο Λειβάδι είναι ποταμός στην επαρχία Πάφου. Στην πορεία του ποταμού κατασκευάστηκε φράγμα το οποίο οδήγησε στη δημιουργία της Τεχνητής Λίμνης Πωμού, η οποία παρέχει νερό άδρευσης σε μια μεγάλη περιοχή. Έχει μήκος 15 χιλιόμετρα. Πηγάζει από υψόμετρο 1040 μέτρων, στο δάσος της Πάφου. Εκβάλει βόρεια της κοινότητας Πωμού.
Παραπομπές
Κατηγορία:Ποταμοί της Επαρχίας Πάφου
Βορειοανατολική Γη
Η Βορειοανατολική Γη (νορβηγικά: Nordaustlandet) είναι νησί της Νορβηγίας και ειδικότερα το δεύτερο μεγαλύτερο νησί, σε έκταση, μετά τη Σπιτσβέργη στο αρχιπέλαγος Σβάλμπαρντ. Έχει έκταση 14.443 τ.χλμ. και είναι ακατοίκητο. Το νησί καλύπτεται κυρίως από παγετώνες, με μεγαλύτερους τους Αούστφοννα και Βεστφόννα, ενώ το υπόλοιπο από τούνδρα. Ο Αούστφοννα είναι ο μεγαλύτερος παγετώνας της Ευρώπης όσον αφορά την έκταση (8.100 χλμ²) και ο δεύτερος μεγαλύτερος όσον αφορά τον όγκο (1900 χλμ³), μετά τον Βατναγιοκούλ στην Ισλανδία (χωρίς όμως να υπολογίζεται το παγετωνικό κάλυμμα της Νήσου Σέβερνι στη Ρωσία).
Εξωτερικοί σύνδεσμοι
Κατηγορία:Αρχιπέλαγος Σβάλμπαρντ
Αντώνιος Γ. Πολύδωρας
Ο '''Αντώνιος Γ. Πολύδωρας''' είναι Έλληνας πολιτικός, πρώην δήμαρχος του Χολαργού. Υπήρξε αναπληρωτής δήμαρχος της πόλης από το 1967 και διορισμένος δήμαρχός της κατά το διάστημα 1971 – 1974. Υπηρετώντας σε διάφορες θέσεις όπως δήμαρχος, αντιδήμαρχος ή δημοτικός σύμβουλος, ο Αντώνης Πολύδωρας ασχολείται με τα κοινά του δήμου επί μισό αιώνα Έχει αναλάβει διάφορες πρωτοβουλίες περιβαλλοντικού χαρακτήρα και είναι αδελφός του πρώην υπουργού Βύρωνα Πολύδωρα. Τιμώντας τη συνεισφορά του, ο ενιαίος Δήμος Παπάγου – Χολαργού έχει λάβει απόφαση να δώσει το όνομά του σε αθλητικό κέντρο της περιοχής.
Βαντόιες
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Τρία
Η λέξη Τρία μπορεί να αναφέρεται:
Φειά
Η Φειά (Φειαί) ήταν πολίχνη, λιμάνι της αρχαίας Ηλείας στην χώρα των Πισατών. Ήταν κτισμένη σε φυσικό κόλπο πάνω σε μικρό νησί (δεν υπάρχει σήμερα) δίπλα στην ξηρά και καταστράφηκε τον 6ο αιώνα μ.Χ. . Βρισκόταν κοντά στο σημερινό Κατάκολο, δίπλα στο ποταμό Ιάρδανο και ήταν σημαντικό λιμάνι της Ηλείας. Κατά τον Πελοποννησιακό πόλεμο οι Αθηναίοι κατέλαβαν την πολίχνη και χρησιμοποίησαν το λιμάνι της σαν βάση για τις πολεμικές επιχειρήσεις τους στην Ηλεία. Η Φειά καταστράφηκε τον 6ο αιώνα μ.Χ. από σεισμό και καταβυθίστηκε. Στην θέση της ακρόπολης χτίστηκε από τους Φράγκους κάστρο το οποίο διασώζεται ακόμα και σήμερα, το γνωστό Ποντικόκαστρο ή Μπελβεντέρε.
Οι πρώτες ανασκαφικές έρευνες έγιναν το 1911. Το 1973 το Ινστιτούτο ενάλιων αρχαιολογικών ερευνών έκανε έρευνες στη θαλάσσια περιοχή του κόλπου Άγιος Ανδρέας κοντά στο Κατάκολο, όπου και βρισκόταν η πόλη. Ανελκύστηκαν πολλά αρχιτεκτονικά μέλη και κίονες. Η θέση της αρχαίας πολίχνης-λιμένα έχει εντοπιστεί σε βάθος 5 μέτρων στον βυθό της θάλασσας.
Εξωτερικοί σύνδεσμοι
Κατηγορία:Πόλεις της αρχαίας Ηλείας Κατηγορία:Αρχαιολογικοί τόποι στην Ηλεία
Τουρνουά Άλμπερτ Σβάιτσερ
Το Τουρνουά Άλμπερτ Σβάιτσερ (AST) είναι μία διεθνής μπασκετική διοργάνωση που διοργανώνεται μεταξύ των εθνικών ομάδων των παίδων του μπάσκετ. Πραγματοποιείται κάθε δύο χρόνια στο Μάνχαϊμ της Γερμανίας μεταξύ των ομάδων από 16 διαφορετικές χώρες.
Από τότε που η FIBA δεν διοργάνωνε το πρωτάθλημα Κ-18, αυτό το τουρνουά είναι διεθνώς αναγνωρισμένο και θεωρείται ως ένα παγκόσμιο πρωτάθλημα νέων στην ηλικιακή ομάδα κάτω των 18 ετών. Οι διοργανωτές του τουρνουά είναι η Γερμανική Ομοσπονδία Καλαθοσφαίρισης και η πόλη του Μάνχαϊμ. Το τουρνουά ονομάζεται έτσι, από των γνωστό Αλβέρτο Σβάιτσερ.
Ιστορία
Το πρώτο Τουρνουά Άλμπερτ Σβάιτσερ τουρνουά έλαβε χώρα τον Δεκέμβριο του 1958. Διοργανώθηκε με οκτώ ομάδες, και το οποίο κέρδισε το Βέλγιο. Ο Hans-Joachim Babie και ο Γερμανός μπασκετμπολίστας, Hermann Niebuhr, ζήτησε από τον θεολόγο και γιατρό, Αλβέρτο Σβάιτσερ, αν θα μπορούσαν να χρησιμοποιήσουν το όνομα του για το όνομα του τουρνουά. Μετά το δεύτερο τουρνουά το 1960, υπήρξε μια διακοπή στο παιχνίδι μέχρι το 1966. Το τουρνουά του 1991 ακυρώθηκε, λόγω του Πολέμου του Κόλπου. Από το 1994, το τουρνουά έχει πραγματοποιηθεί κατά τη διάρκεια των άρτιων ετών.
Οι ΗΠΑ έχει κερδίσει τους περισσότερους τίτλους, κερδίζοντας δέκα. Ακολουθεί η Ιταλία με τέσσερις τίτλους. Το ρεκόρ προσέλευσης ήταν 28.763 θεατές.
Κατηγορία:Διεθνείς διοργανώσεις καλαθοσφαίρισης
Βαρθολομαίος Β΄ Γκίζι
Ο Μπαρτολομμέο Β΄ Γκίζι (Ιταλικά: Bartolommeo Ghisi, πέθανε το 1341) ήταν Βενετικής καταγωγής φεουδάρχης μέλος της Οικογένειας Γκίζι, Κύριος της Τήνου της Μυκόνου, της Κέας και της Σερίφου (1311 - 1341), τριτημόριος της Εύβοιας (1313 - 1341) και Μέγας Κοντόσταυλος του Πριγκιπάτου της Αχαΐας. Η οικογένεια του είχαν έρθει στον Ελληνικό χώρο το 1204 και ήταν αρχικά φεουδάρχες και κάτοχοι πολλών νησιών των Κυκλάδων κι αργότερα στην Εύβοια και την Πελοπόννησο.
Βιογραφία
Ο Μπαρτολομμέο ήταν γιος του Τζόρτζο Α΄ Γκίζι και της Αλίκης νταλε Κάρτσερι. Ο πατέρας του σκοτώθηκε στη Μάχη του Αλμυρού το 1311 κατά της Καταλανικής Εταιρείας, και η μητέρα του πέθανε δυο χρόνια αργότερα. Από τον πατέρα του, ο Βαρθολομαίος κληρονόμησε τα νησιά της Τήνου και της Μυκόνου στο Δουκάτο της Νάξου, ενώ από τη μητέρα του έγινε τριτημόριος της Εύβοιας. Η Βαρωνία της Χαλανδρίτσας στο Πριγκιπάτο της Αχαΐας, που είχε υπάρξει κτήση του πατέρα του από τον πρώτο του γάμο, επανήλθε σε ένα μέλος της οικογένειας Ντραμελαί, τον Νικόλαο. Ο Μπαρτολομμέο νυμφεύτηκε μια κόρη του Ένγκιλμπερτ του Λίντερκερκ, και απέκτησε έναν γιο, τον Γεώργιο Β΄ Γκίζι.
Αργότερα, ο Μπαρτολομμέο ονομάστηκε Μέγας Κοντόσταυλος της Αχαΐας, παρότι δεν φαίνεται να κατείχε κτήματα στο Πρικιπάτο. Το 1320, αιχμαλωτίστηκε μαζί με άλλους σημαίνοντες βαρώνους του Πριγκιπάτου στο κάστρο του Αγίου Γεωργίου από τον Βυζαντινό κυβερνήτη του Μυστρά, Ανδρόνικο Παλαιολόγο Ασάν, και μεταφέρθηκε στην Κωνσταντινούπολη, από όπου τέθηκε ελεύθερος το 1324. Το 1327, ο γιος του Γεώργιος παντρεύτηκε την Σιμώνα της Αραγονίας, κόρη του Καταλανού γενικού βικάριου Αλφόνσο Φαδρίκ, και ο Βαρθολομαίος έλαβε, μάλλον ως προίκα τη νύφης, το ήμισυ του κάστρου Σανταμέρι στη Θήβα, που του ανήκε μέχρι την καταστροφή του κάστρου από τους Καταλανούς περί το 1331/34. Σύμφωνα δε με τον πρόλογο της γαλλικής έκδοσης του «Χρονικού του Μορέως», το πρωτότυπο του Χρονικού ανήκε στον Βαρθολομαίο και βρισκόταν στο κάστρο Σανταμέρι.
Ο Μπαρτολομμέο Β΄ Γκίζι απεβίωσε το 1341.
Παράδοση
Υπάρχει μια παράδοση στην Ηλεία, σχετική με την ονομασία τής πόλης του Βαρθολομιού και το χωριό το Καρδιοκάφτι. Σύμφωνα με αυτήν, ο Βαρθολομαίος, κάποια μέρα που γύριζε στο φέουδό του, συνάντησε μια βοσκοπούλα που την αγάπησε· πήγε και την ζήτησε από τον πατέρα της για γυναίκα του και εκείνος του την έδωσε. Το μέρος όπου την συνάντησε πρώτη φορά ονομάστηκε Καρδιοκάφτι και το χωριό της, που ήταν παραδίπλα, Βαρθολομιό από το όνομα του Βαρθολομαίου.
Πηγές
Κατηγορία:Τριτημόριοι του Ωρεού Κατηγορία:Τριτημόριοι της Καρύστου Κατηγορία:Ευγενείς του Πριγκιπάτου της Αχαΐας Κατηγορία:Ευγενείς του Δουκάτου των Αθηνών Κατηγορία:Ευγενείς του Δουκάτου του Αρχιπελάγους Μπαρτολομμεο
Θετικός αριθμός
Θετικός ονομάζεται ένας πραγματικός αριθμός ο οποίος είναι μεγαλύτερος του μηδενός. Το πρόσημο των θετικών αριθμών είναι το + (αν και δεν είναι υποχρεωτική η αναγραφή του).
Θεωρούμε πως οι αριθμοί είναι διατεταγμένοι σε μια ευθεία. Έτσι οι θετικοί βρίσκονται στα δεξιά του μηδενός και οι αρνητικοί στα αριστερά του μηδενός.
Ο αριθμός 0 (μηδέν) δεν είναι ούτε θετικός, ούτε αρνητικός ή μπορεί να θεωρηθεί ότι είναι και τα δυο ταυτόχρονα. Για πρακτική ευκολία θεωρούμε ότι είναι ουδέτερος και δεν έχει θετικό ή αρνητικό πρόσημο.
Ιδιότητες Θετικών Αριθμών
Οι θετικοί αριθμοί είναι πάντα μεγαλύτεροι από τους αρνητικούς.
Η απόλυτη τιμή τους είναι ίση με την απόλυτη τιμή του αντίστοιχου τους αρνητικού. Δηλαδή αν δεχτούμε ότι ο +α αντιπροσωπεύει έναν θετικό αριθμό (π.χ. +3) και ο -α τον αρνητικό αυτού (αντίστοιχα -3), τότε η απόλυτη τιμή του θετικού (η απόλυτη τιμή του +3 είναι [3]) είναι ίση με την απόλυτη τιμή του αρνητικού (η απόλυτη τιμή του -3 είναι [3]) και ισούται με [α]. Η απόλυτη τιμή δείχνει την αριθμητική αξία / ποιότητα του αριθμού.
Πρόσθεση
Αν προσθέσουμε έναν θετικό αριθμό (+α) με έναν άλλο θετικό (+β) ή το 0 (μηδέν), τότε το αποτέλεσμα είναι πάντα θετικός αριθμός (+γ) και είναι μεγαλύτερος από τον πρώτο αριθμό (+α ή 0) τόσες θέσεις δεξιά του θετικού (+α) όσες δείχνει ο δεύτερος (+β) ή (στην πρόσθεση με το μηδέν) ο ίδιος ο αριθμός.
Αν προσθέσουμε έναν θετικό αριθμό (+α) με έναν αρνητικό (-β) τότε έχουμε τις εξής περιπτώσεις :
Βιβλιογραφία
Κατηγορία:Πραγματικοί αριθμοί
Give It Away (τραγούδι, Red Hot Chili Peppers)
To Give It Away είναι το πρώτο single από το πέμπτο άλμπουμ της αμερικανικής ροκ μπάντας Red Hot Chili Peppers "Blood Sugar Sex Magik". Κυκλοφόρησε τον Σεπτέμβριο του 1991 από την Warner Bros Records. Η μουσική γράφτηκε από τον κιθαρίστα Τζον Φρουσιάντε και τον μπασίστα Flea κατά τη διάρκεια ενός τζαμαρίσματος μήνες πριν από την ηχογράφηση του άλμπουμ. Ο τραγουδιστής Anthony Kiedis έγραψε το διαδεδομένο ρεφρέν του τραγουδιού εμπνεόμενος από μια εμπειρία που μοιράστηκε με τον πρώην φιλενάδα του, Nina Hagen, σχετικά με την αλτρουιστική συμπεριφορά και την αξία της ανιδιοτέλειας.
Αν και πολλούς ραδιοφωνικοί σταθμοί αρχικά αρνήθηκαν να παίξουν το τραγούδι, επειδή αισθάνθηκαν ότι δεν είχε μελωδία, το "Give It Away" απέκτησε διεθνή φήμη. Έφτασε στο νούμερο ένα των Billboard Modern Rock Tracks στα τέλη του 1991 και έγινε το πρώτο #1 της μπάντας. Το 1992 το single μπήκε στην εβδομηνταπεντάδα του US Hot 100 στον απόηχο της τεράστιας επιτυχίας του δεύτερου single του δίσκου "Under the Bridge. To "Give It Away" έγινε to πρώτο επιτυχημένο της μπάντας στο Ηνωμένο Βασίλειο, φτάνοντας στο #9 των UK Singles Chart.
Το βίντεο κλιπ, σκηνοθετήθηκε από τον Γάλλο κινηματογραφιστή Stéphane Sednaoui ,παιζόταν συνέχεια σε τηλεοπτικούς σταθμούς όπως το MTV και βοήθησε στην επιτυχία της μπάντας. Από την κυκλοφορία του, το "Give It Away" έχει πάρει πολλά βραβεία, συμπεριλαμβανομένου ενός Grammy Award για την Καλύτερη Hard Rock Ερμηνεία το 1992. Ο Steve Huey του AllMusic σημείωσε ότι ενώ το single "δεν είχε τόση επιτυχία της όσο το "Under the Bridge",[...] έχει γίνει ένα από τα πιο αναγνωρίσιμα τραγούδια της μπάντας".
Τραγούδια
7" single 1 (1991)
7" single 2 (1991)
12" single (1991)
CD single 1 (1991)
CD single 2 (1991)
CD single 3 (1992)
CD single 4 (1994)
Cassette single (1991)
Κατηγορία:Τραγούδια των Red Hot Chili Peppers Κατηγορία:Τραγούδια του 1991 Κατηγορία:Singles του 1991 Κατηγορία:Singles της Warner Bros. Records
Τέσσερα
Η λέξη Τέσσερα μπορεί να αναφέρεται:
Βάρνα (Ιταλία)
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Υποψίες
μικρογραφία|336x336εσ|[[Κάρι Γκραντ και Τζόαν Φοντέιν σε διαφημιστική φωτογραφία της ταινίας]] Η ταινία Υποψίες (Πρωτότυπος τίτλος Suspicion) είναι αισθηματικό ψυχολογικό θρίλερ παραγωγής 1941, σε σκηνοθεσία Άλφρεντ Χίτσκοκ. Πρωταγωνιστες της ταινίας είναι ο Κάρι Γκραντ και η Τζόαν Φοντέιν στο ρόλο ενός νιόπαντρου ζευγαριού. Το σενάριο της ταινίας είναι βασισμένο στο μυθιστόρημα του 1932 Before the Fact που έγραψε ο Άντονι Μπέρκλι με το ψευδώνυμο Φράνσις Άιλς. Η Τζόαν Φοντέιν βραβεύτηκε με Όσκαρ Α' Γυναικείου Ρόλου για την ερμηνεία της στην ταινία κι έγινε η μοναδική πρωταγωνίστρια του Χίτσκοκ που έλαβε αυτή την τιμή.
Παραγωγή
Τον Νοέμβριο του 1939, η εταιρία RKO Pictures προσέλαβε τον Ναθάνιελ Γουέστ ως σεναριογράφο και του ανέθεσε να διασκευάσει για τη μεγάλη οθόνη το μυθιστόρημα του Άντονι Μπέρκλι Before the Fact σε συνεργασία με τον Μπόρις Ίνγκστερ. Οι δυο άνδρες έγραψαν το σενάριο σε εφτά εβδομάδες με τον Γουέστ να επικεντρώνεται στην ανάλυση των χαρακτήρων και τους διαλόγους και τον Ίνγκστερ στην διήγηση των γεγονότων.
Η ταινία αποτελεί ένα από τα γνωστότερα παραδείγματα μεταφοράς μυθιστορήματος, όπου κρίθηκε απαραίτητο να αποσιωπηθούν κάποια στοιχεία του μυθιστορήματος προκειμένου να εξυπηρετηθούν κινηματογραφικές ανάγκες σε τέτοιο βαθμό ώστε να αλλοιωθεί εντελώς η σημασία του μυθιστορήματος του Μπέρκλι. Οι Υποψίες επρόκειτο να αποτελέσουν μελέτη του φόνου, από την οπτική γωνία του θύματος. Εφόσον όμως ο Κάρι Γκραντ επρόκειτο να είναι ο δολοφόνος και η Τζόαν Φοντέιν το θύμα, η εταιρία RKO ζήτησε από τον Χίτσκοκ να αλλάξει το τέλος. Ο σκηνοθέτης πέρασε την υπόλοιπή του ζωή να παραπονιέται για εκείνη την απόφαση.
Ο Χίτσκοκ δήλωσε ότι αναγκάστηκε να αλλάξει το τέλος του μυθιστορήματος, ενώ ήθελε να κλείσει την ταινία δίνοντας στο θεατή την κλιμάκωση των γεγονότων της τελικής σκηνής του βιβλίου. Ο Ντόναλντ Σπότο όμως, ένας από τους βιογράφους του Χίτσκοκ, αντικρούει την άποψη αυτή στη βιογραφία του σκηνοθέτη με τίτλο Dark Side of Genious λέγοντας ότι έγγραφα που αφορούν τη συνεργασία του σκηνοθέτη με την RKO αποδεικνύουν το γεγονός ότι Χίτσκοκ ήθελε να δημιουργήσει μια ταινία με θέμα την ειδυλλιακή ζωή μιας γυναίκας.
Στο μυθιστόρημα επίσης, ο Τζόνι πιέζει τον πεθερό του, που αντιτίθεται στο γάμο του με τη Λίνα, να γράψει την περιουσία του στην κόρη του, προκαλώντας την ταραχή του και κατά συνέπεια τον θάνατό του. Στην ταινία αντίθετα ο Τζόνι δεν έχει καμιά ανάμειξη στον θάνατο του πεθερού του.
Υπάρχουν πολλές σκηνές στην ταινία που κάνουν τον θεατή να αμφισβητεί τα κίνητρα του Τζόνι, όπως ο θάνατος του Μπίκι στη Γαλλία και η τελική σκηνή στην οποία ο Τζόνι πηγαίνει τη Λίνα με το αυτοκίνητο στη μητέρα της (σκηνή η οποία δεν υπάρχει στο μυθιστόρημα). Το μυθιστόρημα κλείνει με τον Τζόνι να σερβίρει στην άρρωστη σύζυγό του ένα δηλητηριασμένο ποτό, το οποίο εκέινη πίνει γνωρίζοντας ότι πρόκειται να πεθάνει.
Ο Χίτσκοκ είχε σκεφτεί ένα εναλλακτικό τέλος για την ταινία, όπου η Λίνα γράφει ένα γράμμα στη μητέρα της εκφράζοντας τις υποψίες της για το γεγονός ότι ο Τζόνι έχει σκοπό να τη δηλητηριάσει. Τελειώνει το γράμμα της, το βάζει στο φάκελο γράφοντας τη διεύθυνση και κολλώντας το γραμματόσημο. Τότε ο Τζόνι μπαίνει στο δωμάτιο κρατώντας το ποτήρι με το δηλητηριασμένο γάλα. Εκείνη του ζητάει να ταχυδρομήσει το γράμμα και πίνει το γάλα. Η τελευταία σκηνή επρόκειτο να απεικονίσει τον Τζόνι να ταχυδρομεί το γράμμα που τον ενοχοποιεί. Ο Χίτσκοκ στη συνέντευξή του από τον Φρανσουά Τρυφό έδωσε τη δική του θεωρία πάνω στο γράμμα. Η Λίνα πληροφορούσε τη μητέρα της ότι ο Τζόνι επρόκειτο να τη σκοτώσει αλλά δεν την ένοιαζε εφόσον τον αγαπούσε τόσο πολύ.
Βραβεία
Η ταινία προτάθηκε για 3 βραβεία Όσκαρ το 1942 και χάρισε στην Τζόαν Φοντέιν το Όσκαρ Α' Γυναικείου Ρόλου. Η Φοντέιν αποτελεί την μοναδική πρωταγωνίστρια σε ταινία του Χίτσκοκ που έλαβε το βραβείο. Η ταινία προτάθηκε επίσης για Όσκαρ Καλύτερης Ταινίας αλλά έχασε από την ταινία του Τζον Φορντ Η κοιλάδα της κατάρας (How Green Was My Valley, 1941).
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1941 Κατηγορία:Ταινίες σε σκηνοθεσία Άλφρεντ Χίτσκοκ Κατηγορία:Ταινίες με μουσική σύνθεση Φραντς Γουάξμαν Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Ταινίες παραγωγής RKO Pictures Κατηγορία:Αγγλόφωνες ταινίες Κατηγορία:Αμερικανικές ασπρόμαυρες ταινίες Κατηγορία:Αμερικανικές ταινίες μυστηρίου Κατηγορία:Αισθηματικές θρίλερ ταινίες Κατηγορία:Αμερικανικές ψυχολογικές θρίλερ ταινίες
Ετουάλ Καρούζ ΦΚ
Η Ετουάλ Καρούζ ΦΚ είναι ελβετική ποδοσφαιρική ομάδα από την πόλη Καρούζ. Ιδρύθηκε το 1904. Συμμετέχει στην 1. Liga Promotion. Έχει συμμετάσχει στην ανώτατη κατηγορία της χώρας τις περιόδους 1923-1933, 1934-1935, 1977-1978 και 1997-1998. Έδρα της ομάδας είναι το Stade de la Fontenette χωρητικότητας 7200 θεατών.
Εξωτερικοί σύνδεσμοι
Κατηγορία:Ποδοσφαιρικές ομάδες Ελβετίας Κατηγορία:Ιδρύσεις ποδοσφαιρικών ομάδων το 1904
Έντγκεγια
Η Έντγκεγια (Νορβηγικά: Edgeøya) είναι νησί της Νορβηγίας και ειδικότερα το τρίτο μεγαλύτερο νησί, σε έκταση, μετά την Σπιτσβέργη και τη Βορειοανατολική Γη στο αρχιπέλαγος Σβάλμπαρντ. Έχει έκταση 5.073 τ.χλμ. και είναι ακατοίκητο.
Κατηγορία:Αρχιπέλαγος Σβάλμπαρντ
Αμερικανικό Ινστιτούτο Κινηματογράφου
Το Αμερικανικό Ινστιτούτο Κινηματογράφου (αγγλικά: American Film Institute, συντομογραφία: AFI) είναι ανεξάρτητος, μη κερδοσκοπικός οργανισμός, ο οποίος ιδρύθηκε το 1967 όταν ο Αμερικανός πρόεδρος Λύντον Τζόνσον υπέγραψε τον νόμο National Foundation on the Arts and the Humanities Act.
Το AFI καθιέρωσε το βραβείο Life Achievement Award το 1973. Το φεστιβάλ του Ινστιτούτου, AFI Fest, ξεκίνησε το 1987 και έκτοτε διοργανώνεται σε ετήσια βάση. Το 1998, με την ευκαιρία της 100ης επετείου του αμερικανικού κινηματογράφου, το AFI ξεκίνησε τη σειρά 100 Χρόνια..., η οποία πανηγυρίζει και προάγει το ενδιαφέρον για την ιστορία του αμερικανικού κινηματογράφου. Το Ινστιτούτο αναλαμβάνει επίσης την συντήρηση παλιών ταινιών, τα φιλμ των οποίων είναι επιρρεπή σε αλλοιώσεις.
Εξωτερικοί σύνδεσμοι
Κατηγορία:Κινηματογράφος στις Ηνωμένες Πολιτείες Κατηγορία:Μη κερδοσκοπικοί οργανισμοί Κατηγορία:Ιστορία και πολιτισμός του Χόλυγουντ
Σάαρα Άαλτο
Η Σάαρα Σοφία Άαλτο (γεννήθηκε στις 2 Μαΐου 1987) είναι φινλανδή τραγουδίστρια, τραγουδοποιός και ηθοποιός φωνής. Τερμάτισε δεύτερη στην πρώτη σεζόν του "The Voice of Finland" το 2012. Η Άαλτο συμμετείχε επίσης στη φινλανδική εθνική επιλογή για να εκπροσωπήσει τη Φινλανδία στο διαγωνισμό τραγουδιού της Eurovision δύο φορές, πρώτα το 2011 με το "Blessed with Love" και στη συνέχεια το 2016 με το "No Fear", τερματίζοντας δεύτερη και τις δύο φορές. Έχει λάβει μέρος σε μιούζικαλ στη σκηνή και έχει κάνει πολλά δρώμενα για ταινίες μεγάλου μήκους και ξένες τηλεοπτικές σειρές. Η Saara Aalto είναι η φωνή της Πριγκίπισσας Άννας στη φινλανδική έκδοση της κινούμενης ταινίας της Disney, Frozen. Έπαιξε με τον Adam Lambert και έδωσε συναυλίες με τον Αντρέα Μποτσέλι, τον Χοσέ Καρέρας και τον πιανίστα Ρόμπερτ Γουέλς. Έχει κυκλοφορήσει 5 άλμπουμ με τη δική της δισκογραφική εταιρεία Yume Records.
Το 2016, η Aalto ήρθε δεύτερη στη δέκατη τρίτη σεζόν του The X Factor UK, η οποία κέρδισε την παγκόσμια αναγνώρισή της. 1 στους 4 Φινλανδούς παρακολούθησε τον τελικό του X Factor. Η Άαλτο ήταν το άτομο με τις πιο πολλές αναζητήσεις στο Google στη Φινλανδία το 2016. Οι δισκογραφικές εφημερίδες Iltalehti της εφημερίδας ψήφισαν την Saara Aalto ως φινλανδικό πρόσωπο του έτους 2016. Μετά την παράσταση, υπέγραψε συμβόλαιο τόσο στη Sony Music του Ηνωμένου Βασιλείου όσο και στης Φινλανδίας. Τον Ιούνιο του 2017, η Aalto ανακοίνωσε μέσω των κοινωνικών μέσων ενημέρωσης ότι θα είναι κριτής της δεύτερης σεζόν του X Factor Suomi. Τέσσερις μήνες αργότερα, η Aalto ανακοίνωσε ότι είχε αφήσει τη Sony Music για τη Warner Music Group, αναφέροντας ότι η προηγούμενη συμφωνία της δεν έμοιαζε με τη "σωστή ομάδα". Στις 7 Νοεμβρίου 2017, ανακοινώθηκε ότι η Aalto θα εκπροσωπούσε τη Φινλανδία στο διαγωνισμό τραγουδιού της Eurovision 2018. Προκρίθηκε στον τελικό του διαγωνισμού όπου ήρθε 25η.
Πρώτα χρόνια
Γεννημένη στο Oulunsalo της Φινλανδίας, η Aalto μεγάλωσε σε μια μουσική οικογένεια και επικεντρώθηκε στη μουσική ήδη ως παιδί και η καθηγήτρια του πιάνου ήταν η πιανίστας και παιδαγωγός Olga Maslak, γεννημένη στην Οδησσό της Ουκρανίας. Η Saara έγραψε το πρώτο τραγούδι της σε ηλικία πέντε ετών. Οι στενοί συγγενείς της περιλαμβάνουν τον ζωγράφο και τον ντοκιμαντέρ Eeli Aalto και τον μάγο Simo Aalto. Το 1998, στην ηλικία των 11 ετών, κέρδισε το διαγωνισμό τραγουδιού Κοτκά Ναυτικό Φεστιβάλ για παιδιά με μία από τις δικές της συνθέσεις. Η Aalto κέρδισε επίσης το διεθνή διαγωνισμό τραγουδιού Charlotte Church που διοργανώθηκε στις ΗΠΑ το 2003 με τη δική της σύνθεση. Η Aalto εκπροσώπησε τη Φινλανδία στο διεθνή διαγωνισμό τραγουδιού Golden Stag στη Ρουμανία το 2004. Φοίτησε στο μουσικό γυμνάσιο Madetoja ως το 2005. Μετά την αποφοίτησή της, μετακόμισε στο Ελσίνκι για να σπουδάσει μουσική στην Ακαδημία Σιμπέλιους και ταυτόχρονα επίσης, σπούδασε τραγούδι στο Ωδείο και στο Ωδείο του Ελσίνκι.
Μουσική καριέρα
Τα τελευταία χρόνια η Saara ήταν ένας επιζητούμενος καλλιτέχνης σε συναυλίες, γκαλά, τηλεοπτικές εκπομπές και μουσικά. Έχει συνεργαστεί με πολλές κορυφαίες ορχήστρες και στρατιωτικά συγκροτήματα και ταξίδεψε στη Φινλανδία με τη δική της μπάντα. Ωστόσο, να γίνει διεθνής τραγουδιστής και να τραγουδήσει στα αγγλικά, ήταν πάντα το όνειρο της Aalto και αυτός είναι ο λόγος για τον οποίο έλαβε οντισιόν για το The X Factor UK.